Olunaku lwa leero lusuubirwa okubaamu enkyukakyuka mu mbeera y’obudde, ng’okuva ku ssaawa emu okutuuka ku ssaawa bbiri ez’oku makya obudde bujja kubaamu akasana akatonotono n’ebbugumu eriri ku ddiguli kkumi n’emu serusiyaasi. Okuva ku ssaawa ssatu okutuuka ku nnya n’ekitundu, obudde bujja kuba bwa kikome ate ku ssaawa nnya n’eddakiika amakumi ataano okutuuka mu ttuntu tusuubira okufuna nnamutikkwa w’enkuba alimu n’omuzira. Ate olwo okuva ku ssaawa musanvu ez’emisana okutuuka ku kkumi n’emu ez’akawungeezi akasana kajja kwaka era n’eggulu nga lyetadde bulungi. Essaawa we zinaawerera kkumi na bbiri tujja kuba tuzzeemu okufuna ekikome era nga n’ebbugumu lijja kutandika okukka okutuukira ddala ku ddiguli musanvu we zinaawerera essaawa bbiri ez’akawungeezi.